

|  |  |
| --- | --- |
| **«Հայաստանի արտահանման ապահովագրական գործակալություն» ԱՓԲԸ** | |
| ***Պաշտոնը: Ռիսկերի կառավարիչ***  ***Աշխատանքային գրաֆիկ։ Լրիվ դրույք***  ***Աշխատանքի սկիզբ։* Հնարավորինս շուտ**    ***Գտնվելու վայրը: ք. Երևան***  **Երկարաժամկետ` 3 ամիս փորձաշրջանով** | ***Դիմումների ընդունման սկիզբ*։ 03*.10.2024թ․***  ***Դիմումների ընդունման վերջնաժամկետ: 02․11․2024թ․*** |
|  |

**ԱՇԽԱՏԱՏԵՂԻ ՆԿԱՐԱԳՐՈՒԹՅՈՒՆ**

Ռիսկերի կառավարչը իրականացնում է ռիսկերի գնահատում և վերլուծություն, մասնավորապես.

1. Նույնականացնում է հնարավոր ռիսկերը (ֆինանսական, գործառնական, արժութային, շուկայական, իրացվելիության, իրավական և այլն), որոնք կարող են ազդել ընկերության գործունեության վրա:
2. Վերլուծում և գնահատում է ռիսկերի հավանականությունն ու ազդեցությունը, մասնավորապես, կապված ապահովագրական և ներդրումային պորտֆելների հետ:
3. Իրականացնում է ռիսկերի գնահատում նոր ապահովագրական պրոդուկտների և ներդրումային ռազմավարությունների համար:
4. Տրամադրում է եզրակացություն ինչպես տեղական, այնպես էլ արտասահմանյան ընկերությունների վճարային պարտավորությունները կատարելու կարողության վերաբերյալ:
5. Վերլուծում է ֆինանսական հաշվետվությունները, շուկայական պայմանները և երկրի ռիսկի գործոնները՝ արտահանման գործարքներում հնարավոր ռիսկերը բացահայտելու համար:
6. Գնահատում է աշխարհաքաղաքական, տնտեսական և արժութային տատանումների ազդեցությունը միջազգային առևտրի և ընկերության գործունեության վրա:
7. Մշակում է ընկերության ռիսկերի կառավարման քաղաքականությունը՝ քաղաքական անկայունությունից և միջազգային առևտրի հետ կապված այլ ռիսկերից բխող ֆինանսական կորուստները մեղմելու համար:
8. Սահմանում է վարկային սահմանաչափեր և որոշում է տարբեր հաճախորդների և շուկաների ծածկույթի պայմանները:
9. Հսկողություն է իրականացնում ընկերության ապահովագրական պորտֆելի վրա ընդհանուր ռիսկերի ազդեցության նկատմամբ:
10. Պարբերաբար վերանայում և կարգավորում է վարկային սահմանաչափերը և քաղաքականությունը՝ հիմնվելով հաճախորդների պրոֆիլների և շուկայական պայմանների փոփոխության վրա:
11. Վերլուծում է ապահովագրական պորտֆելի կատարողականը և առաջարկներ է ներկայացնում ռիսկերի ազդեցության օպտիմալացման վերաբերյալ:
12. Տրամադրում է խորհրդատվություն Ռիսկերի նվազեցման ռազմավարությունների վերաբերյալ՝ առաջարկելով վերաապահովագրության կամ ռիսկերի փոխանցման այլ հնարավորություններ
13. Վերլուծում և գնահատում է ապահովագրական հատուցման հայտերի գործընթացը:
14. Վերլուծում է արտահանողների կամ վերջիններիս օտարերկրյա գնորդների կողմից չվճարումների պատճառները և մշակում է ռազմավարություններ՝ հետագայում դեպքերը նվազագույնի հասցնելու համար:
15. Տեղեկանում է համաշխարհային քաղաքական, տնտեսական և ֆինանսական միտումներին, որոնք կարող են ազդել առևտրի և արտահանման վարկային ռիսկերի վրա:
16. Ներգրավվում է երկրի ռիսկերի գնահատման մեջ, ուշադրության կենտրոնում պահելով պատժամիջոցները, առևտրային պատերազմները կամ քաղաքական անկայունությունը:
17. Ապահովում է, որպեսզի ընկերության ռիսկերի կառավարումը համապատասխանի ՀՀ օրենսդրությանը և միջազգային սկզբունքներին:
18. Ներգրավվում է ապահովագրական բրոքերների, վերաապահովագրողների, վարկանիշային գործակալությունների հետ համագործակցության հետ կապված քննարկումներին:
19. Մասնակցում է ընկերության տարեկան գործարար ծրագրի մշակման աշխատանքներին:
20. Մշակում է ներդրումային ռիսկերը կառավարելու քաղաքականությունը:
21. Իրականացնում է ներդրումային ռիսկերի կառավարում՝ ապահովելով, որ ընկերության ներդրումային պորտֆելը համապատասխանի ընկերության ռիսկերի ընդունելի մակարդակին և ներքին իրավական ակտերին:
22. Հետևում է ներդրումների կատարմանը և բացահայտում է ֆինանսական շուկաներում առաջացող ռիսկերը:
23. Պարբերաբար վերանայում է ընկերության ներդրումային քաղաքականությունը՝ արտացոլելու ռիսկերի ախորժակի, շուկայական պայմանների և տնտեսական կանխատեսումների փոփոխությունները:
24. Հսկողություն է իրականացնում ապահովագրական պահուստների նկատմամբ:
25. Հաշվետվություններ է ներկայացնում կարգավորող մարմիններին և ներքին շահագրգիռ կողմերին, այդ թվում՝ ընկերության խորհրդին:
26. Վերահսկում է ռիսկի ենթարկվածությունը և իրականացնում է մեղմացման ռազմավարություններ, երբ ռիսկերը մոտենում են անընդունելի մակարդակներին:
27. Ապահովում է ապահովագրության և ներդրումային քաղաքականության միջև համապատասխանեցումը՝ եկամտաբերությունն օպտիմալացնելու համար:
28. Մշակում է արտակարգ իրավիճակների և բիզնեսի շարունակականության պլաններ՝ հնարավոր ռիսկային իրադարձություններին անդրադառնալու համար, որոնք կարող են խաթարել գործառնությունները կամ ֆինանսական կայունությունը:
29. Ներգրավվում է կիբերանվտանգության ռիսկերի կառավարմանը և տվյալների ամբողջականության պահպանմանը:

**Պահանջվող որակավորումներ և հմտություններ**

* բարձրագույն կրթություն և
* առնվազն 3 տարվա աշխատանքային փորձ, որից առնվազն 2-ը` համանման պաշտոնում:

ա. ԱՅ-ՍԻ-ԲԻ-ԱՌ-ԱՌ (ICBRR) որակավորում

կամ

բ. ՍԻ-ԷՖ-ԷՅ (CFA) որակավորման 2 մակարդակի առկայություն

կամ

գ. ԷՖ-ԱՌ-ԷՄ (FRM) որակավորման առկայություն

կամ

դ. միջազգային հեղինակավոր կազմակերպություններում վերջին տասը տարվա ընթացքում առնվազն 1 տարվա աշխատանքային փորձ այնպիսի պաշտոնում, որը նմանատիպ է ստանձնվող պաշտոնին կամ դրանում թեկնածուն ստանձնել է որակավորման ենթակա պաշտոնին համանման պարտականություններ,

կամ

ե. առնվազն 5 տարվա աշխատանքային փորձ ֆինանսական կազմակերպությունում, որից առնվազն 2-ը` ղեկավար կամ համանման պաշտոնում։

* Համակարգչային գիտելիքներ` MS Office ծրագրային փաթեթի իմացություն
* Լեզուների իմացություն (Հայերեն - գերազանց, Անգլերեն – լավ, Ռուսերեն – լավ)

**Դիմելու ընթացակարգը**

Եթե Ձեր գիտելիքները, մասնագիտական փորձը և որակավորումները համապատասխանում են վերը նշված հաստիքի պահանջներին և Դուք հետաքրքրված եք միանալու «Հայաստանի արտահանման ապահովագրական գործակալություն» ԱՓԲԸ թիմին, ապա դիմելու համար անհրաժեշտ է ուղարկել Ձեր ինքնակենսագրականը (CV) [**info@eia.am**](mailto:%20info@eia.am?subject=Applied%20For%20Office%20Manager&Body=Dear%20Hiring%20Manager,%0D%0A%0D%0AI%27m%20writing%20to%20apply%20for%20Office%20Manager%20position%20advertised%20in%20the%20JobFinder.am%20career%20portal.%0D%0A%0D%0APlease,%20find%20attached%20resume%20for%20additional%20information%20on%20my%20background.%0D%0A%0D%0AThank%20you%20for%20your%20time%20and%20consideration.%0D%0A%0D%0AI%27m%20looking%20forward%20to%20hearing%20from%20you%20soon.%0D%0ARegards,%0D%0A%0D%0AThis%20email%20is%20generated%20and%20sent%20to%20you%20by%20JobFinder.am%20-%20one-click%20career%20portal%20as%20part%20of%20application%20to%20your%20job%20posting.%0D%0AIf%20you%20notice%20inappropriate%20content%20or%20abuse%20by%20any%20of%20the%20candidates,%20please%20immediately%20contact%20our%20Support%20Team%20at%20support@jobfinder.am%20including%20information%20about%20candidate%20and%20abuse%20details) էլ. փոստի հասցեին՝ նամակի վերնագիր տողում (Subject) նշելով «Ռիսկերի կառավարիչ»։

*Հարցազրույցին մասնակցելու համար կհրավիրվեն միայն նախնական ընտրությունն անցած թեկնածուները:*